אייתוללה

ממוזער|330x330 פיקסלים
**אייתוללה** (בערבית: **آية الله**; בפרסית: **آیت‌الله**; תעתיק מדויק: **אַיַתֹ אללַּהּ**) הוא דרגה דתית בשיעה אימאמית אשר ניתנת למנהיגים דתיים שיעים פרסיים המגיעים לדרגה גבוהה של ידע דתי, פסיקות דתיות עצמאיות יותר מבעלי דרגות דתיות נמוכות מהם ובנוסף, בעל התואר מפגין תכונות של יראת כבוד ולמידה המצביעות על מטרותיו של אלוהים בבריאה. התואר נכנס לשימוש נרחב במאה ה-20, ככינוי שניתן על ידי העם או על ידי חכמים למספר קטן של אנשי דת בולטים, אולם לאחר המהפכה האיראנית ב-1979 גדל מספר נושאי תואר זה, כשהחל להינתן לאנשי דת בדרגת מוּגְ'תהֵד (مُجتهِد), דהיינו, מלומד שביכולתו לפסוק בשאלות הלכתיות, בהתבסס על פרשנותו של הקוראן והחדית'.

"אייתוללה" היא הדרגה הגבוהה ביותר בסולם התארים השיעי למעט התואר "אייתוללה אל-עוזמא" (תעתיק: אל-עט'מא), שהיא דרגה הניתנת לאדם הנחשב לחכם ביותר בדורו. תואר האייתוללה דומה לתואר מרג'ע תקליד, וההבדל הוא בפונקציה שממלאים נושאי התואר: האייתוללה הוא סמכות דתית והמרג'ע תקליד הוא דרגה מוסרית של אדם שראוי ללכת בעקבותיו. דרגת האייתוללה אינה מוענקת בהחלטה, אלא בקונצנזוס של קהילת מאמינים שיעים. עם זאת, ישנן עדויות לקיומה של ועדה היושבת בקום, המרכז הדתי של איראן.

## אטימולוגיה
שם הדרגה נוצר מצירוף של שתי מילים בערבית, המשמשות גם בפרסית: "אַיַה", המוזכרת רבות בקוראן, אך מוּבָנה בשם התואר מתייחס לאות, מופת טבע, סימן, ככתוב בקוראן: "עוד נראה להם את אותותינו" (سَنُرِيهِمۡ ءَايَٰتِنَا ) ואללה ובהתאם לכך התאר הוא "מופת אלוהים". המלה הראשונה איה, נהגית בסמיכות אַיַתֻ אַיַתְ ומכאן השם "אייתולה", או אייתללה.

### תוארי כבוד נילווים
יש מלומדים שיעים המכנים אייתולות בתוארי כבוד, כמו:
* **אייתולה פי אל-אנעאם** (בערבית: آية الله في الأنعام) תרגום: "אות האל בין בני האדם".
* **אייתולה פי אל-עלמיין** (בערבית: آية الله في العالمَین) תרגום: "אות האל בשני העולמות".

## היסטוריה
לאחר היעלמותו של האימאם ה-12, מוחמד אל-מהדי (נולד ב-869), התפתח התואר "אייתוללה", כחלק מהצורך של השיעה התריסרית להנהגה דתית, פוליטית וחברתית בפרס. נושא התואר הראשון, אבן אל-מוטהר אל-ח'ילִי (בפרסית: ابن المطهر الحلي, 1250-1325), שכונה "אייתולה פי אל-עלמיין", בנוסף לתוארו "אל-עולמא"; "המלומד ביותר".

השימוש הכללי בתואר "אייתוללה" החל במאמר בתקופת הקג'אר המאוחרת. בין נושאי השם המודרני המוקדמים ניתן למצוא את המנהיגים הדתיים-פוליטיים של המהפכה החוקתית (1911-1905) הסיسیدعبدالله بهبهانی; 840-1910ה ביבהאני (נפטר ב-191سید محمدحسین طباطبائی; 1981-1903אבאטאבא'י (נפטר ב-1918). אך גם מוג'תהדים אנטי-חוקתיים נקראו "אייתוללה", ומנהיג רוחני, עבד אל-כרים ח'ארי-יזדי (נפטר ב-1937), מייסד המרכז התאולוגי החדש של קום, נחשב למוג'תהד הראשון שנשא תואר זה, בעת המודרנית. תארים כמו איאת אללה פי אל-אנאם (אייתוללה בקרב האנושות), או פי אל-אלאמיין (בשני העולמות), או פי אל-וארה (בקרב בני תמותה) הופיעו גם הם בתקופת המהפכה החוקתית.

מלבד היותו מוג'תהד מוסמך, האייתוללה מקובל כסמכות דתית, הן על עמיתיו והן על חסידיו וזאת לאחר שנתפס בעיניהם ככמי שהוא בעל מומחיות דתית-הלכתית (עליונות בלמידה) ויכולת הנהגה. התואר מקנה לו את הזכות לקבל את המס הדתי של מוסלמים, חוּמס (خُمْس).

## בעלי תואר אייתולה החיים (2026)
את התואר "אייתוללה" נשא רוחאללה ח'ומייני, מנהיגה הדתי ושליטה העליון של איראן, שעלה לשלטון ב-1979 במהפכה האסלאמית שהדיחה את השאה.

תואר זה הוענק גם לעלי ח'אמנאי בעת מינויו לאחר ח'ומייני לתפקיד המנהיג העליון (עד אז הוא נשא בתואר הפחוּת יותר - חוג'ת אל-אסלאם).

## נשים במעמד דומה
נשים מעטות באיראן זכו להכרה שווה למעמד האייתוללה. המפורסמת שבהן היא נוסרת אמין, הידועה גם בכינויים "הגברת המוג'תהדה" ו"גברת אספהאני". בשלהי המאה ה-20 ותחילת המאה ה-21, זכו להכרה הפוסקות זוהרה ספאתי ועאטיה חסני (בתו של האייתוללה הגדול ע'ולאם רזא חסני).

בעבר היו מספר נשים שהוכרו כפוסקות הלכה במעמד שווה לאייתוללה, בעיקר מתוך משפחתו של עלאמה אל-חילי ומשפחת ברע'אני מקזווין.

## קישורים חיצוניים

## ביאורים

## הערות שוליים

קטגוריה:תארים ותפקידים באסלאם
קטגוריה:שיעה
קטגוריה:מילים וביטויים בערבית
קטגוריה:איראן: תרבות